ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՈՒՂԵՐՁԸ ՄԱՄՈՒԼԻ ԱԶԱՏՈՒԹՅԱՆ ՀԱՄԱՇԽԱՐՀԱՅԻՆ ՕՐՎԱ ԱՌԹԻՎ

Զանգվածային լրատվամիջոցների հարգելի՛ ներկայացուցիչներ,
Շնորհավորում եմ ձեզ մասնագիտական տոնի՝ Մամուլի ազատության համաշխարհային օրվա առթիվ:
Մամուլի և խոսքի ազատությունն անբաժանելի է իրավական պետության գաղափարից և ժամանակի ընթացքում ապացուցվել է, որ ազատ մամուլի առկայությունը կարևոր նշանակություն ունի մեր պետության զարգացման գործում:
Հարգելի՛ լրագրողներ, անչափ կարևորում ու գնահատում եմ այն բարդ ու պատասխանատու առաքելությունը, որ ստանձնել ու կատարում եք դուք՝ հավատարիմ մնալով խոսքի ազատության և ժողովրդավարության սկզբունքներին:
Մաղթում եմ ձեզ հաջողություններ ու ձեռքբերումներ ձեր աշխատանքում, ազատություն՝ ձեր գործունեության մեջ: